CELEX: 32006D0600
Language: da
Date: 2006-09-04 00:00:00
Title: 2006/600/EF: Kommissionens beslutning af 4. september 2006 om klassificering af visse byggevarers udvendige brandmæssige egenskaber for så vidt angår dobbeltsidet metalbelagte sandwichpaneler til tage (meddelt under nummer K(2006) 3883)   (EØS-relevant tekst)

7.9.2006   
            
            
               DA
            
            
               Den Europæiske Unions Tidende
            
            
               L 244/24
            
         KOMMISSIONENS BESLUTNING
   af 4. september 2006
   om klassificering af visse byggevarers udvendige brandmæssige egenskaber for så vidt angår dobbeltsidet metalbelagte sandwichpaneler til tage
   (meddelt under nummer K(2006) 3883)
   (EØS-relevant tekst)
   (2006/600/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), særlig artikel 20, stk. 2, og
   ud fra følgende betragtninger:
   
               (1)
            
            
               Ifølge direktiv 89/106/EØF kan det for at tage hensyn til eventuelle forskelle med hensyn til beskyttelsesniveauer for bygværker på nationalt, regionalt eller lokalt plan i basisdokumenterne blive nødvendigt for hvert væsentligt kravs vedkommende at foretage en klassificering af varers ydeevne. Disse dokumenter er offentliggjort som Meddelelse fra Kommissionen om basisdokumenterne til Rådets direktiv 89/106/EØF (2).
            
         
               (2)
            
            
               Med hensyn til det væsentlige krav om brandsikring opregnes der i basisdokument nr. 2 en række indbyrdes forbundne foranstaltninger, som tilsammen definerer den brandsikringsstrategi, der skal videreudvikles på forskellig vis i medlemsstaterne.
            
         
               (3)
            
            
               I basisdokument nr. 2 identificeres en af disse foranstaltninger som begrænsning af udvikling og spredning af ild og røg inden for et nærmere bestemt område ved at begrænse byggevarernes muligheder for at bidrage til en fuldt udviklet brand.
            
         
               (4)
            
            
               Niveauet for denne begrænsning kan kun udtrykkes ved hjælp af forskellige niveauer for byggevarers ydeevne med hensyn til reaktion ved brand under den endelige anvendelse.
            
         
               (5)
            
            
               Som en harmoniseret løsning blev der ved Kommissionens beslutning 2001/671/EF af 21. august 2001 om gennemførelsesbestemmelser til Rådets direktiv 89/106/EØF for så vidt angår klassificering af tages og tagdækningers udvendige brandmæssige egenskaber (3) oprettet et klassificeringssystem.
            
         
               (6)
            
            
               I forbindelse med visse byggevarer er det nødvendigt at anvende den klassificering, der blev indført ved beslutning 2001/671/EF.
            
         
               (7)
            
            
               De udvendige brandmæssige egenskaber er for nogle tage og tagkonstruktioner blevet fastslået inden for den klassificering, der er truffet bestemmelse om i beslutning 2001/671/EF, og er tilstrækkelig kendt af brandmyndighederne i medlemsstaterne til, at det ikke er nødvendigt at foretage en prøvning af disse egenskaber.
            
         
               (8)
            
            
               De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg —
            
         VEDTAGET FØLGENDE BESLUTNING:
   Artikel 1
   De byggevarer, der opfylder alle kravene med hensyn til udvendige brandmæssige egenskaber uden behov for yderligere prøvning, er anført i bilaget.
   Artikel 2
   De specifikke klasser, der gælder for forskellige byggevarer inden for den klassificering med hensyn til udvendige brandmæssige egenskaber, der er fastlagt i beslutning 2001/671/EF, er anført i bilaget til denne beslutning.
   Artikel 3
   Byggevarerne behandles om nødvendigt på grundlag af deres endelige anvendelse.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 4. september 2006.
      
         
            På Kommissionens vegne
         
         Günter VERHEUGEN
         
            Næstformand
         
      
   
   
      (1)  EFT L 40 af 11.2.1989, s. 12. Direktiv senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT C 62 af 28.2.1994, s. 1.
   
      (3)  EFT L 235 af 4.9.2001, s. 20.
   
      BILAG
      Tabellen i dette bilag indeholder de byggevarer, der opfylder alle kravene med hensyn til udvendige brandmæssige egenskaber uden behov for yderligere prøvning.
      Tabel
      KLASSIFICERING AF VISSE BYGGEVARERS UDVENDIGE BRANDMÆSSIGE EGENSKABER FOR SÅ VIDT ANGÅR DOBBELTSIDET METALBELAGTE SANDWICHPANELER TIL TAGE
      
                  Byggevare (1)
                  
               
               
                  Produktoplysninger
               
               
                  Kernemateriale med mindste densitet
               
               
                  Klasse (2)
                  
               
            
                  Stål, rustfrit stål- eller aluminiumbelagte sandwichpaneler til tage
               
               
                  I overensstemmelse med DS/EN 14509 (1)
                  
               
               
                  PUR 35 kg/m3
                  
                  eller
               
               
                  BROOF (t1)
               
            
                  MW (lameller) 80 kg/m3
                  
                  eller
               
               
                  BROOF (t2)
               
            
                  MW (plader i fuld bredde) 110 kg/m3
                  
               
               
                  BROOF (t3)
               
            
            
         (1)  Paneler med en udvendig profileret metalbelægning, der omfatter:
      
                  —
               
               
                  mindste tykkelse på 0,4 mm for belægninger med stål og rustfrit stål
               
            
                  —
               
               
                  mindste tykkelse på 0,9 mm for aluminiumbelægninger
               
            
                  —
               
               
                  ved hver langsgående samling mellem to paneler en overlapning af den udvendige metalbelægning, der går hen over kronen og mindst 15 mm ned på den modsatte side af kronen, eller en metalplade, der helt dækker kronens sammenføjninger, eller en stående metalfals langs samlingen
               
            
                  —
               
               
                  ved hver tværgående samling mellem to paneler en overlapning af den udvendige metalbelægning på mindst 75 mm
               
            
                  —
               
               
                  den udvendige coating består af en PVC-maling påført flydende med en nominel tørfilmstykkelse på maksimalt 0,200 mm, en PCS på højst 8,0 MJ/m2 og en maksimal tørmasse på 300 g/m2
                  
                  eller en hvilken som helst tynd coating, hvis værdier ligger under det ovennævnte
               
            
                  —
               
               
                  en brandreaktionsklassificering på mindst D-s3,d0 uden kantbeskyttelse i overensstemmelse med EN 13501-1.
               
            
         (2)  Klasse som anført i tabellen i bilaget til beslutning 2001/671/EF.
      Anvendte symboler: PUR = polyurethan, MW = mineraluld, PVC = polyvinylchlorid og PCS = øvre brændværdi.